CELEX: 32006R0545
Language: sk
Date: 2006-03-31 00:00:00
Title: Nariadenie Komisie (ES) č. 545/2006 z  31. marca 2006 , ktorým sa mení a dopĺňa nariadenie (ES) č. 1464/2004 o povolení používania doplnkovej látky v krmivách  Monteban , patriacej do skupiny kokcidiostatiká a iné liečivé látky   (Text s významom pre EHP)

1.4.2006   
            
            
               SK
            
            
               Úradný vestník Európskej únie
            
            
               L 94/26
            
         
      NARIADENIE KOMISIE (ES) č. 545/2006
   z 31. marca 2006,
   ktorým sa mení a dopĺňa nariadenie (ES) č. 1464/2004 o povolení používania doplnkovej látky v krmivách „Monteban“, patriacej do skupiny kokcidiostatiká a iné liečivé látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Používanie doplnkovej látky narazín (Monteban, Monteban G 100) patriacej do skupiny kokcidiostatík a iných liečivých látok sa za určitých podmienok povolilo v súlade so smernicou Rady 70/524/EHS (2). V nariadení Komisie (ES) č. 1464/2004 (3) sa povoľuje používanie tejto doplnkovej látky na výkrm kurčiat na desať rokov, ktorých povolenie je viazané na osobu zodpovednú za ich uvádzanie do obehu. Táto doplnková látka je oznámená ako existujúci produkt na základe článku 10 nariadenia (ES) č. 1831/2003. Keďže boli predložené všetky informácie požadované podľa tohto ustanovenia, táto doplnková látka sa zaradila do registra kŕmnych doplnkových látok Spoločenstva.
            
         
               (2)
            
            
               V nariadení (ES) č. 1831/2003 sa ustanovuje možnosť úpravy povolení doplnkovej látky v nadväznosti na žiadosť držiteľa povolenia a stanovisko Európskeho úradu pre bezpečnosť potravín (ďalej len „úrad“).
            
         
               (3)
            
            
               Úrad vo svojom stanovisku z 27. júla 2004 navrhol stanovenie maximálnych hladín rezíduí (MRL) na 50 μg/kg pre všetky mokré tkanivá u kurčiat na výkrm a následne sa teda jeden deň ako ochranná lehota považuje za postačujúci. Vzhľadom na výsledky akéhokoľvek hodnotenia Európskou agentúrou pre lieky môže byť potrebné prehodnotiť maximálne hladiny rezíduí uvedených v prílohe k tomuto nariadeniu, týkajúcich sa tejto účinnej látky.
            
         
               (4)
            
            
               Držiteľ povolenia na doplnkovú látku narazín (Monteban, Monteban G 100) navrhol zmenu podmienok povolenia v žiadosti predloženej Komisii, v ktorej požaduje zavedenie takých MRL, ako ich zhodnotil Európsky úrad pre bezpečnosť potravín.
            
         
               (5)
            
            
               Nariadenie (ES) č. 1464/2004 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1464/2004 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. marca 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. ES L 270, 14.12.1970, s. 1. Smernica zrušená nariadením (ES) č. 1831/2003.
   
      (3)  Ú. v. EÚ L 270, 18.8.2004, s. 8.
   
      PRÍLOHA
      
         
                     Registračné číslo doplnkovej látky
                  
                  
                     Meno a registračné číslo zodpovednej osoby za uvedenie doplnkovej látky do obehu
                  
                  
                     Doplnková látka
                     (obchodný názov)
                  
                  
                     Zloženie, chemický vzorec, opis
                  
                  
                     Druh alebo kategória zvierat
                  
                  
                     Maximálny vek
                  
                  
                     Minimálny obsah
                  
                  
                     Maximálny obsah
                  
                  
                     Iné ustanovenia
                  
                  
                     Koniec platnosti povolenia
                  
                  
                     Maximálne hladiny rezíduí (MRL) v príslušných potravinách živočíšneho pôvodu z príslušných druhov alebo kategórií zvierat
                  
               
                     mg účinnej látky/kg kompletného krmiva
                  
               
                     Kokcidiostatiká a iné liečivé látky
                  
               
                     „E 765
                  
                  
                     Eli Lilly and Company Limited
                  
                  
                     Narazín 100 g/kg
                     (Monteban Monteban G 100)
                  
                  
                     
                                  
                              
                              
                                 Zloženie doplnkovej látky:
                                 
                                              
                                          
                                          
                                             Narazín: 100 g aktivita/kg
                                          
                                       
                                              
                                          
                                          
                                             sójový olej alebo minerálny olej: 10–30 g/kg
                                          
                                       
                                              
                                          
                                          
                                             vermikulit: 0–20 g/kg
                                          
                                       
                                              
                                          
                                          
                                             mleté sójové alebo ryžové plevy qs 1 kg
                                          
                                       
                           
                                  
                              
                              
                                 Účinná látka:
                                 
                                              
                                          
                                          
                                             Narazín, C43H72O11
                                             
                                          
                                       
                                              
                                          
                                          
                                             číslo CAS: 55134-13-9
                                          
                                       
                                              
                                          
                                          
                                             polyéter monokarboxylovej kyseliny, ktorý vzniká pomocou Streptomyces aureofaciens (NRRL 8092),
                                          
                                       
                                              
                                          
                                          
                                             vo forme granúl narazín s aktivitou A: ≥ 90 %
                                          
                                       
                           
                  
                     Kurence na výkrm
                  
                  
                     —
                  
                  
                     60
                  
                  
                     70
                  
                  
                     Zákaz použitia najmenej jeden deň pred zabitím.
                     V návode na použitie je potrebné uviesť:
                     
                                  
                              
                              
                                 ‚Nebezpečné pre druhy čeľade koňovitých, morky a králiky.’
                              
                           
                                  
                              
                              
                                 ‚Toto krmivo obsahuje ionofór: súčasné používanie s niektorými liečivými látkami (napr. tiamulín) sa môže kontraindikovať.’
                              
                           
                  
                     21.8.2014
                  
                  
                     50 μg/kg všetkých mokrých tkanív z kureniec na výkrm“